སྐུ་འབུམ་གྱི་བླ་མ་དམག་དཔོན་དེ་བཀྲོངས་རྐྱེན་སྐོར་ལ་ཡང་ཟིན་ཐོདེ་ལསལ་ལས་དེའི་དགུང་མོ་བོད་ཀྱི་དམག་དཔོན་ཞིག་ཡོད་པ་དེས་གནས་ཚུལ་ངོ་མ་ཤེས་ནས་ལྐོག་ཏུ་བགྲོངས་པ་རེད་ཟེར།ཡང་སྐོར་ཞིག་གིས་བླ་མ་དམག་དཔོན་དེའི་ཞབས་ཕྱི་བ་ཞིག་གིས་བགྲོངས་ཀྱང་ཟེར།ཞེས་འབྱུང་ཞིང་།ཁོ་བོས་ཕལ་ཆེར་བླ་མ་དེའི་ཞབས་ཕྱི་བས་བགྲོངས་ཞེས་པ་འདི་དོན་ལ་གནས་པར་བསམ་སྟེ།དེའི་རྒྱབ་ན་མི་གཞན་ཡོད་སྲིད་ཀྱང་དངོས་སུ་ལག་བསྟར་བྱེད་མཁན་ནི་ཞབས་ཞུ་བ་དེ་ཡིན་སྙམ།གང་ལྟར་གནས་ཚུལ་འདི་ལས་རྒྱལ་དབང་བཅུ་གསུམ་པ་མཆོག་དང་ཆིན་སྲིད་གཞུང་བར་གྱི་འགལ་བ་ཧ་ཅང་ཛ་དྲག་ཏུ་གྱུར་ཏེ་ཁྱོད་ཤི་ང་གསོན་གྱི་མཚམས་སུ་བསླེབས་ཡོད་པ་ཤེས་ཐུབ་བོ།།